05/04/2013 | Administración LocalMunicipal
Narón
Secretaría
Notificación por comparecencia

EDICTO Notificación a don Zubair Mifsud Felice resolución de 26-03-2013 de execución subsidiaria de demolición de adega sita na rúa María Soliña, 3. Co obxecto de cumprir co que se preceptúa no artigo 59.5 da Lei 30/1992, do 26 de novembro, de réxime xurídico das Administracións públicas e do procedemento administrativo común, en relación coa notificación de resolución da Alcaldía do Concello de Narón, na que se nomea unha comisión municipal e se fixa data para proceder á execución subdiaria da demolición de adega sita na rúa María Soliña, 3. Intentada notificación a don Alejandro Millarengo Filgueira, por dúas ocasións, sen que ésta puidese ser efectuada, procédese á súa práctica mediante anuncio no Boletín Oficial da Provincia da Coruña, e no taboleiro de editos do Concello para coñecemento do interesado. De conformidade co artigo 61 da Lei 30/1992, publícase un estracto da resolución da Alcaldía de 26-03-2013, polo que poderá comparecer no Servizo de Inspección e Disciplina Urbanística do Concello de Narón, no prazo de dez días, dende a publicación do presente edito, para o coñecemento do contido íntegro e constancia de tal coñecemento. PRIMEIRO.–Nomear unha comisión municipal constituída por: – Don Manuel A. Ramos Rodríguez, concelleiro delegado de Urbanismo e Medio Ambiente e, en caso de imposibilidade o Sr. concelleiro delegado de Servizos don Ionut Stefan Gonzalez de Suso Bartolo. – Don Edisson Graham Motila Matamoros, arquitecto técnico e redactor da memoria de demolición. – Don Francisco García Gato, xefe dos servizos externos ou funcionario en quen delegue. – Dona M.ª Amparo Santamariña Vázquez, xefa do Servizo de Disciplina Urbanística ou funcionario adscrito ao Servizo. – O persoal auxiliar da Policía Local que designe a súa Xefatura. SEGUNDO.–Fixar o día 30 de maio de 2013, ás 12.00 horas, para a execución do derrube da adega sita na rúa María Soliña, n.º 3. TERCEIRO.–Notificar ao obrigado don Alejandro Millarengo Filgueira, que a execución das obras pola Administración farase por conta do obrigado e, que o custo da mesma que lle será repercutido ao mesmo á reserva da liquidación definitiva, ascende a un importe de 6.236,27 € (seis mil douscentos trinta e seis euros con vinte e sete céntimos). CUARTO.–Logo de verificar a entrada e executado o derrube da citada adega, remitirase ao Xulgado informe das incidencias. Contra este acordo poderase interponer recurso potestativo de reposición perante o órgano que ditou o acto, no prazo dun mes, conforme o establecido nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro; ou recurso contencioso-administrativo, previsto no artigo 46 da Lei 29/1998, do 13 de xullo, reguladora da xurisdicción contencioso-administrativa. Tamén poderá utilizar, non obstante, outros recursos se o estimase oportuno. Para que conste e lle sirva de notificación ao citado interesado, en cumprimento do disposto no artigo 59.5 da LRXAP-PAC, expido e asino este edicto. Narón, 3 de abril de 2013. O alcalde José M. Blanco Suárez